b'\n_START_ARTICLE_\nVyriausiasis\n_START_SECTION_\nSiu\xc5\xbeetas\n_START_PARAGRAPH_\nEragonas dar nesp\xc4\x97ja atsigauti nuo po m\xc5\xab\xc5\xa1io patirt\xc5\xb3 su\xc5\xbealojim\xc5\xb3, ta\xc4\x8diau jam v\xc4\x97l tenka i\xc5\xa1k\xc4\x99sti i\xc5\xa1bandym\xc4\x85\xc2\xa0\xe2\x80\x93 prie pat \xc4\xaf\xc4\x97jimo \xc4\xaf Trond\xc5\xbeheim\xc4\x85 Azihad\xc4\x85 bei vis\xc4\x85 jo b\xc5\xabr\xc4\xaf nu\xc5\xbeudo b\xc5\xabrelis kul\xc5\xb3. J\xc4\xaf lyd\xc4\x97j\xc4\x99s Murtagas bei Dvyniai paimami \xc4\xaf nelaisv\xc4\x99. Eragon\xc4\x85 tai labai paveikia, nes jis pats savo akimis mat\xc4\x97, kaip tai \xc4\xafvyko, ta\xc4\x8diau negal\xc4\x97jo niekuo pad\xc4\x97ti varden\xc5\xb3 vadui. Dabar jis neteko dar vieno brangaus \xc5\xbemogaus\xc2\xa0\xe2\x80\x93 Murtago._NEWLINE_Vardenams vadovauti pradeda Azihado dukra, Nasuada. Jai Eragonas prisiekia i\xc5\xa1tikimyb\xc4\x99. Ta\xc4\x8diau raitelis jau\xc4\x8dia, kad vardenai yra pasidalij\xc4\x99 \xc4\xaf skirtingas grupuotes ir visos gvie\xc5\xa1iasi patraukti vaikin\xc4\x85 savo pus\xc4\x97n. Galiausiai prie\xc5\xa1 i\xc5\xa1vykdamas i\xc5\xa1 Farten Duro, Eragonas tampa Hrotgaro klano nariu. Taigi, dabar jis jau saistomas ne tik priesaikos Nasuadai, bet ir nyk\xc5\xa1tuk\xc5\xb3 klano reikalavimais\xe2\x80\xa6_NEWLINE_Orikui, Arijai ir Eragonui pavyksta nesunkiai pasiekti Du Veldenvardeno mi\xc5\xa1k\xc4\x85 bei elf\xc5\xb3 sostin\xc4\x99, Elesmer\xc4\x85. Tenais prasideda Eragono apmokymas. Jo nuostabai, Luo\xc5\xa1ys, Kuris Sveikas, yra ne kas kitas, kaip i\xc5\xa1gyven\xc4\x99s elf\xc5\xb3 raitelis Oromis. Safyra ir Eragonas uoliai kimba \xc4\xaf Oromio ir Glaedro (toks Oromio drakono vardas) pamokas, ta\xc4\x8diau Eragon\xc4\x85 vis da\xc5\xbeniau kankina nugaros skausmai ir jo nuotaika smarkiai prast\xc4\x97ja. Ta\xc4\x8diau galiausiai, Eragonas gauna nereg\xc4\x97t\xc4\x85 dovan\xc4\x85\xc2\xa0\xe2\x80\x93 drakonai paver\xc4\x8dia Eragon\xc4\x85 pana\xc5\xa1iu \xc4\xaf elf\xc4\x85 ir panaikina visus jo k\xc5\xabno su\xc5\xbeeidimus\xe2\x80\xa6_NEWLINE_Armijos rikiuojasi Surdos ir Imperijos pasienyje. Eragonas tai su\xc5\xbeino, naudodamasis magija ir i\xc5\xa1skuba i\xc5\xa1 Elesmeros \xc4\xaf Surd\xc4\x85. Raitelis susp\xc4\x97ja dar prie\xc5\xa1 prasidedant m\xc5\xab\xc5\xa1iui, tod\xc4\x97l dar sp\xc4\x97ja apgalvoti m\xc5\xab\xc5\xa1io taktik\xc4\x85 ir perimti vadovavim\xc4\x85 varden\xc5\xb3 magams. M\xc5\xab\xc5\xa1is prasideda. Nepaisant \xc5\xbemoni\xc5\xb3 skai\xc4\x8di\xc5\xb3 skirtumo, persvara atitenka vardenams. Ta\xc4\x8diau staiga i\xc5\xa1 u\xc5\xbe horizonto i\xc5\xa1nyra dar vienas drakon\xc5\xb3 raitelis. Jis nu\xc5\xbeudo nyk\xc5\xa1tuk\xc5\xb3 karali\xc5\xb3 Hrotgar\xc4\x85 ir stoja \xc4\xaf m\xc5\xab\xc5\xa1\xc4\xaf su Eragonu. Nors naujojo raitelio raudonasis drakonas ma\xc5\xbeesnis nei Safyra, ta\xc4\x8diau Eragonui nepavyksta j\xc5\xb3 nugal\xc4\x97ti ore. Dvikova persikelia ant \xc5\xbeem\xc4\x97s. Eragonas atpa\xc5\xbe\xc4\xafsta raitelio kovos manier\xc4\x85 ir nuima jam \xc5\xa1alm\xc4\x85\xe2\x80\xa6 I\xc5\xa1 po jo pasirodo Murtago veidas\xe2\x80\xa6'